বিদ্যালয়ের ভারপ্রাপ্ত প্রধান শিক্ষক মৃণাল কান্তি বিশ্বাস বলেন, ২০১০ সাল থেকে শাখাই নদীর ভাঙন দেখা দেয়। নদী ভাঙন ধীরে ধীরে তীব্র আকার ধারণ করায় বর্তমানে বিদ্যালয় ভবনটি হুমকির সন্মুখীন। বিগত ৮ বছরে এ নদীর তীব্র ¯্রােতে বিলীন হয়েছে বিদ্যালয়ের ৪৫ শতক জায়গা। নদী ভাঙনের কবল থেকে বিদ্যালয় ভবনটি রক্ষার জন্য টেকসই প্রতিরক্ষা বাঁধ নির্মাণের দাবীতে সংশ্লিষ্ট উর্ধ্বতন কর্তৃপক্ষের বরাবরে বার বার আবেদন করা হচ্ছে। এসব আবেদনের প্রেক্ষিতে নেত্রকোনা পানি উন্নয়ন বোর্ড গত বছর বাঁশ আর প্লাস্টিকের বস্তার ভেতর মাটি দিয়ে দায়সারা ভাবে একটি বাঁধ নির্মান করা হয়েছিল। কিন্তু এ বাঁধ পানির ¯্রােতে এক নিমিষেই ভেঙে গেছে। বর্তমানে আমাদের বিদ্যালয় ভবনটি নদী ভাঙনের মুখে চরম হুমকির সন্মুখীন। বিদ্যালয় ভবনটি রক্ষায় অবিলম্বে এখানে প্রতিরক্ষা বাঁধ নির্মাণ করা না হলে যে কোন সময় সেটি নদী গর্ভে বিলীন হয়ে যেতে পারে। এতে করে বিদ্যালয়ের ১৯৭ জন শিক্ষার্থীর পাঠদান বন্ধ হওয়ার আশংকা করা হচ্ছে।